钦定古今图书集成/方舆汇编/职方典/第1219卷 > 《水经》谓之决口
## 钦定古今图书集成/方舆汇编/职方典/第1219卷 > 《水经》谓之决口

沅水　会赤沙注洞庭之水。《风土记》云：“澧水注于洞庭，谓之澧口。沅水注于洞庭，谓之鼎江口。又自鼎江口至游桥入黄洋港，曲折而达褚塘诸湖。”

御池　，在紫港。《湖南风土记》云：“出蚌珠，有甚大者。” 今不知所在。

云母泉　在县东四十里，味甘而流长。地产云母石。《风土记》云：“墨山南有大云寺，寺倚松岭之下有云母泉。自泉以东，引流入渠，周遍于庭，大旱不绝。”

檀子湾　在县东南十五里。有安南港，旧县存焉。或疑即《水经》之檀浦。

杨子洲　在县东北大江中。旧志以为西南十都，《方舆胜览》以为县南三十里者，俱非是。《水经注頳要》下即杨子洲在大江中。二洲之间，常苦蛟患。荆佽飞济此，遇两蛟，斩之。《风土记》《一统志》俱系于华容，故从焉。

平江县

幕阜山　居万山中，其钜且峻者惟幕阜。在县北九十里，一名天岳。郡称岳，以在天岳之西也。相传吴太史慈为建昌都尉，拒刘表，从子磐营于幕，故名。山壁有篆文：“夏禹治水至此。” 有巨石名系舟峰，周回五十里，有列仙坛，坛旁每年生瑞竹一株，随风扫拂，芙蓉池甚澄洁，间有双鲤游泳其中，烂若黄金。丹井、药臼、石凳、石床俱存，产药百馀种，异草怪木，人不尽识。《道书》“第三十五洞天” ，即此。

石牛山　在县东北一百里。山多岑石，其状类牛，故名。山之上有井泉可溉，大石牛堪容万人，小石牛堪容千人，皆可避兵。宋绍兴间，刘锺入寇，邑人余国瑞、国器、罗孝芬据险拒之。元末，汤矿据此为寨。

道岩山　在县东九十里。上有天池，池前两峰，南曰席帽，北曰宝盖，中有七星石，有龙湫、龙影洞、仙人试剑石。岩之后有艾仙坛，坛上有丹灶石臼，去幕阜四十里。岩可通舆容屋，宋建葆真观。按《明一统志》，“山上有香炉岩。”

昌山　在县东四里。下临昌水，故名。旧《志》云：“三国吴鲁肃为汉昌太守，常屯兵于此，后人因庙祀之，故名鲁德山。”

梅仙山　在县北三十里。高二百馀丈。《风土记》云：“梅子真曾寓此，有井名子真井” ，梅水出其下。连云山　在县东五十里，旧名纯山。《水经》云：“纯水出西南纯山，势峭㧞，云气常覆其上，故名。” 《风土记》云：“上有吴真炼丹坛，下有石室，田先生隐焉，因名。” 田公岩有石砚、石檠、石灶，皆形肖。有石笋洁白，簇如蜂房，尖类削成。有潭在玉清宫前。深不可测。

梧桐山　，在县北一十五里。山旧多梧桐，故名。上有元帝庙，下有观音堂。堂之后有龙泉，遇旱祈雨取水于此。

太平山　在县西二十里。由陈坪驷马桥小溪而入，中有胡仙观，世传为毛法官修炼处。湖源山　在县西九十里。高数百丈。上有名刹，相传为昔贤避地之所。

密岩山　在县东二十里。石崖削立，中有岩可

以容众

将军山　，在县西三十里。山势高峻，汨水绕其下，屈曲如带，梅仙水出其右。

福石山　，在县东五十里，高数百丈，山巅宽敞，有小溪，有古刹，殿下嵌空。旱岁取水祈雨。汨水　。一曰水一曰吴昌水，即今县南大江也。《水经》云：“汨水出豫章艾县桓山，西南经吴昌县，又西经汨罗戍。”按艾县，今宁州。桓山，今黄龙山。吴昌，今平江县。汨罗戍，今归义市。西南与罗水合，经磊石入洞庭。《风土记》云：“汨罗下有潭，即屈原怀沙之所。汨者，众水之所归也。”

纯水　，《水经》云：“出县东南纯山，西北迳塔水桥入汨。”

卢水　在县西北。发源卢山，南流入汨。以其经古罗县，又名罗水。《风土记》云：“洞庭之南，罗水出焉。” 故罗县在其上。

澧州

天门山　即古嵩梁山，宇文周建德中祀为南望。《水经注》曰：“嵩梁山，孤峰高耸，素壁十寻，望之有似香炉。其山洞开，圆朗如门，高三百丈。孙休以为祥，置天门郡。” 盛弘之《荆州记》曰：“天门山角上各一竹，倒垂拂拭，曰天帚山，有十六峰，近永定卫城。”

关山　，在州东十五里水口关，盘据十馀里，高八十馀丈。

彭山　在州西十里。登其巅，凡域中诸境尽在几席间，近郭之嘉胜也。有雷洞，旱祷辄应。太清山　在州西北一百六十里，长萝修竹，灵泉秘洞，远涧飞岩，交罗户穴间。相传李疑阳得道之所。有五老峰、老君岩、紫极宫、石屋寺，今存。太浮山　在州西南一百三十五里，一名“独浮” ，跨石门、武陵、桃源三县，中有石室，上有玉清潭、丹灶、白鹿池，涌泉成溪。旧传浮丘子炼丹于此。宋娄钥诗：“读书继群玉，采药思浮丘。”

彰观山　在州东十五里。《道书》“四十四福地。” 相传宋乾道中黄道冲、范灵二仙飞升之处。上有灵极观，溪流萦绕焉。

嘉山　在州东南三十里新城镇。俗传有望夫台，孟姜女望范郎处。山下江堧有镜石。

横山　在州西北一百二十里，临横水之阳。南有潺水洞，旱祷有应。唐时有白龙听经，龙潭寺在焉。

药山　在州南九十里，产芍药，一名“长啸峰。” 有慈云禅寺，唐太和中，惟俨禅师建。

石墨山　在州南一百里。车武子读书五龙山下，家贫，以乌石代墨。又宋仙人李仁尸解处。澧水　，在州南三里。源出武陵县西历山，东流至石门县。今渫水合流达澧城下，会涔、澹二水入洞庭。《楚词》“湘夫人遗余褋兮澧浦。” 是也。《水经》云：“澧水又东过零阳县北，又东过唐县北，又东过长沙下隽县西北，东入于江。” 考下隽即今巴陵、临湘县之间。澧阳有兰，生石中，春江水涨，其香不绝。

兰江　在州南二里，产兰。《楚词》：“捐予珮兮澧浦。” 又云：“沅有芷兮澧有兰。”

绣水　在州治，其水旋绕如绣。

涔水　，在州北七十里。源出龙潭洞，会澧水入洞庭。《楚词》“涔阳之极浦” 是也。

澹水　在州东二十五里。津市会兰水，流安乡。王粲诗：“悠悠澹澧水。”

新开河　在州西二里。旧江水折而东流过城下，潴为大池，秋冬则涸塞不便。分守参政刘廷诰濬之，浃旬而成。后布政使汪俅、参政雷逵毕其功，深广倍前，民甚便之。

月明池　在州东一里，李群玉游处。

黄溪　在州西四里。中凿石数丈，其神灵异。洳溪　，在州东北六里。源出龙洳山。楚庄辛谓“襄王饮洳溪之流” ，即此。

廉泉　在州东二十五里大同山。

双泉　在州西九十里。二泉相近，其水常涌，闻人声则怒涛异常。

仙眠洲　在州南一里江中，唐李群玉读书处。相传吕洞宾憩此，至今夏月无蚊。

白马洲　在州南三十里。相传唐林静乘白马飞升处。

盐井　，在州北八十里。

八角井　在州西市

金鸡滩　在州西南二里。水湍急，跳波有声如雷，闻数里则天霁。

石门县

紫和山　，在县东南十里，上有《存志》“观皮子药。”

炉山之阳有仙女洞，俗传丁令威炼丹之所。唐咸通十一年，有周方女得道，衣紫飞升。

层山　在县东北三里。一名“层步” ，有石屹立如人。

方顶山　在县西一里

石柜山　在县南十里

观国山　，在县南十里。

花山　在县西十五里

天门台　在县北一里。如台二小溪合流台下，为“天门桥。”

仙客山　，在县西北十五里，上有《石经》。

佛哑山　在县南十五里。

马鞍山　在县东三十里。

夹山　，在县东南三十里，两峰夹峙，周三十馀里。

黄石山　在县西北二百一十里。溪中产雄黄。鸡鸣山　、野鹅山　俱在县西三十里。

九折坡　在县西八十里。

石嶂崖　，在县东北二里。高四十馀丈，阔六十馀丈，为最高云。

澧水　，源出历山，经流至三江口，会渫水合流至县为“零阳河。”

渫水　在县西北一百七十里。源出巴东，流经县鲤鱼山，合阳泉、雄黄诸水，流经县西四十里，入于澧水，为添平河。渫水流过县南，始通舟道。水　，在县西北四十里，源出东西泉，相传浮丘子洗药于此。

卓锡泉　在层山下。相传唐僧卓锡得泉。元知县宣差必烈创。“曲水流觞” 基存。

夹山蒙泉　在花山寺下。宋黄鲁直大书“蒙泉” 字甚伟。五雷诸山，至此，忽然开朗。两水合流，山川窈窕，为石门之最胜云。

惠泉　按：《明一统志》：“在县南三十里，有石洞曰东泉，遇旱祈雨，往来辐辏。”

西泉　在九都，同八道溪。腾沸可浴。

独石泉　在县南，可溉。

慈利县

阳适山　在县前，一名羊角山。下有祠，祀阳适神，云起山谷即雨。

九度山　在县西三十里。山下有九渡谿、仙人石楼、清水潭。按《水经注》云：“山兽咸饮此水，越他津不饮焉。” 北迳仙人楼下，旁有石，形方峭，俗名曰仙楼。

骑龙山　：在县署南。上有石室。

紫霞山　，在县东北七里，下有秀峰祠。

星子山　在县东十里。石莹白如星，峙于笔架山之前，收溇、澧二水，盖一邑之华表也。

范丹山　，在县东三十里。

七姑山　，在县西三十馀里。有仙姑桃洞。铜盘山　，在县东四十里。

三浯山　在县西北六十里。

赤松山　在县东北六十五里，与天门对峙。旧传赤松子隐此，丹灶尚存，今有赤松村。洒珠岩　在县东北二十里，飞泉溅沫若珠。飞练岩　在县东十五里，有瀑布飞下。

赵判岩　在县东十五里。洞深如屋，中有石龙、石坵，花草四时妍丽。

燕子岩　宋端平二年刻“燕石” 二大字于此。百丈峡　，在县西北一百六十里，两崖对峙，中有小峡，形肖双燕。

桃花洞　在县西北三百里。元知府郭逵破彭士义之所。

水沉洞　在县西北十四都。水来安福，至洞则伏流过鲁阳北麓出江，俗呼“鲁阳迷” ，皆山类也。澧水　为前江，发源县西，历山东流至武水口，左得温汤水，右得大庸水、仙人溪水，又东得焦溪水，左得围布水、团岩水，下流观嘉渚，与溇水合。

溇水　为后江，发源归州界，东经溇中县，南流至定平索口，合索溪守野潭洄入市，东流通四十八涧为一。南流至饭甑山观嘉渚，会澧水。大奠江　在县十七都查洞中，出柳梁，入后江而东。

三浯泉　在三浯山下。泉有三眼，其中龙洞，水日涌，高二、三尺，流通济铺前溪。溪流亦骤涨，灌田甚广。若五、六日不潮，则水自后山逾巅而至。上有龙泉神祠。

鱼泉　在县西二十一里。石室中有石盘。《圆》。其下临青潭，蛟龙居之。

天门灵泉　在天门山顶，泉中产鱼，绿毛。观嘉渚　，在县西三里，溇、澧合流之所。

双溪　在县西二里，有芙蓉洲，溇澧流至陵花渡合。《邑胜览》

安乡县

文山　在儒学棂星门泮池南。教谕顾语、训导刘时创筑。

石家山　在县东一里许。

《麓湖山　》“半在石首，半属安乡。”

黄山　在县北六十里，一名“金峰山” ，土色皆黄，故名。

“小黄山　” 在黄山一里许，熊义山保障其地，土城形迹，间有存者。

古田山　在黄山西五里。《府志》云：“上有石田，昔人耕之，故名。” 《县旧志》云：昔有异人田于上，后不知所往来。咸淳间，道士黄东斋创观于上，以“古田” 扁其山门云。

甑筚山　、马鞍山　，二山相连亘黄山之北，俱以形似，故名。

澧水　在县西五十武。南流东折入洞庭。按《县志》，“发源于慈利之历山，而经流乎澧州，每至水涨，灌于城下。”

后江　在军牧村，自荆江出，入洞庭。

后河　在县东二百武。上承澧水，下通兔儿港。后小江　在军牧村，自荆江出，会澧水。

安南湖　在县南二里

黄驿湖　在县东南五里南平村。

东田湖　在县东十五里长寿村。

大鲸湖　在县西北二十里。

大溶湖　　　。风岚湖　　　，庸田三郎湖。踏鸭湖　　　。江西湖　　　。大桑湖。

冯古湖　　　、魏池湖　，俱在南平村。

金台湖　在县北四十里。

“松渚湖　　　” 、“灵柩湖　” ，俱在黄山下。

“大滋湖　　　。” “麻益湖　　　。” 《黄客湖》。

断旸湖　　　、柏湖　俱在文田村。

铜盆湖　在县西六十里。

“晃湖　　　　。” 楮戟湖　　　。马田湖。

泺子湖　　　、株机湖　：俱在永宁村。

大通湖　在县东二百里，抵沅江境，湖凡二十里。

澹口　在县北一里

会口　，在县西九十里。

羌口　，在县西三十里。

蚌口　，在县北六十里。

毛长官井　在县署内。宋毛令凿。

菩萨井　在儒学内

云井　在县北六十里谢晦庙前。云升即雨，凡三井。

《白龙泉　》在黄山，旱祷辄应。

永定卫

历山　去卫治二百一十里，为澧水所出。麻峰山　，在卫西十五里，山多空窍，俗呼“麻空” ，又云“麻风。” 嵚崟险怪，触石生云，土人视为雨征。按九谿卫亦有此山。

茅冈　在卫西六十里，安福水道过此。

鬼谷洞　，在天门山下。石室蓊蔚，下有清流合于河，相传鬼谷子游此。按《慈利县志》亦载此洞。槟榔洞　，在茅冈隘南，石山高峻，下开一径，北达安福，南通桑植。上下诸洞，穹窿轩豁，高广约四丈，长百馀丈。南向洞口，陡临峭崖，蹑磴而上，可数百步。开一小坪，阔里许，长十里许，四山壁立，高百馀丈。路口群峰杂锁，合如环堵。坪中小溪沿百馀里来，自东南，没入西北右窍中，伏地数十里，复出大溪，真奇观也。《一统志》云：“此群蛮往来之所。昔徭人侵扰，游击屈服与之盟，画此为界，镌石像，人立于道左。”

九谿卫

鸣凤山　在卫城东北。古有异鸟鸣其上，故名。山下有石洞，洞内行数里，有仙人桥、卧龙潭。昔值风雨，闻内有笙箫鼓乐之音，名仙侣洞。外有溪，溪旁有亭，名曰“山谷亭。” 下数里，又有白马泉。关门岩水涌石。

太生山　在卫治上。有无生顶、天生池、炼丹炉，一名“太清山。”

伏牛山　在卫治。昔有金牛伏此，现有卧牛池，故名。

紫陀峰　在卫城北。岭阴壁削，高十馀丈，昼有紫气腾聚。

大庸所

崇山　在所城东。山势巀嶪，与天门相连。顶有村落。最上巨垄，云“驩兜墓。” 人不易见，见多不祥。昔民耕此，常获甲镮等物。。